39. schôdza NR SR - 6.deň - B. popoludní
Dátum: 2025-09-17
Poslanec: Viskupič, Marián (SaS)
Druh vystúpenia: Vystúpenie v rozprave

potom bude platiť štát. Ale neplatí, nič neplatí štát. Všetko sú to peniaze daňových poplatníkov. Všetko zaplatíme. Čiže opatrenie, ktoré podporuje nezodpovednosť, je vyslovene hlúpe. Nemá čo robiť v žiadnej konsolidácii. Ďalšia rovina, keď už teda hovorím o tom, o tom poistení alebo dani z poistenia, že vláda na tom chce vybrať 27 miliónov. Ale zasa vyčíslené náklady, čítam z materiálu, na strane štátu sú 1,2 milióna. Tak akože s nákladmi 1,2 milióna teda získate 27. No som presvedčený v prvom rade, že vyčíslenie nie je kompletné, ale aj tak je to absurdné, aby viac ako 5 % vlastne to stálo na ďalších nákladoch. Ale to sú aj ďalší úradníci a všetko to boptnanie. No. K dépeháčke. Tu som počul pána ministra, počul som pána premiéra, DPH sa zvyšovať nebude. No dávali, že na 25 %, ale tá správa, ktorá išla k ich voličom, bola, že DPH sa zvyšovať nebude. Tak, vážení voliči SMER-u, ale aj vážení všetci občania Slovenska, DPH sa zvyšovať bude a nie málo. Zasa budem vyčíslenia používať proste z materiálu. Tak tie potraviny, čo tam pán minister povedal, nejaké sušienky a nejaké chipsy, však čo to, sem-tam si kúpite, to neni nič. To je že 92 miliónov, hej? Plánuje štát na tomto získať, na zvýšení dépeháčky, na tie podľa nich proste teda nezdravé potraviny. Už len to je to, že toto potrebujeme, aby nám sociálna, demokratická vláda ešte aj pozerala teda, či tie chipsy sú zdravé, alebo nezdravé a takto sa motala do života? Ale tak dobre, budiž, každopádne 92 miliónov, hej, zaplatia ľudia viacej. Jedna časť zvýšenia dépeháčky. No ale aj obmedzenie odpisu DPH pri firemných vozidlách používaných na zmiešaný účel, to znamená aj na podnikanie, aj na súkromné jazdy, tak tam to bude ďalších 86,4, no nech 87 miliónov, hej? Spolu nejakých 177 miliónov ľudia zaplatia na zvýšení DPH. Tento rok to bolo nejakých 700, hej? To teda vtedy tá vláda už nejak priznala, že je zvýšenie. Čiže to nie je málo. To nie je málo, keď 177 miliónov ľudia zaplatia na vyššej DPH v stave, kedy im vláda ústami premiéra a ministra financií hovorila, že DPH sa nebude zvyšovať. Ja tu ani nechcem hovoriť tie zložité ekonomické veci, to ťažko chápe bežný občan. Ale uchádzam sa o to, aby bežný občan Slovenska pochopil, že keď mi vláda hovorí, že niečo sa nezvýši, že nezaplatím viac a jednoducho zrazu to bude o 177 miliónov viac, tak ma jednoducho klame, robí si zo mňa srandu, alebo už neviem, ako to inak nazvať. No len tak medzi rečou, tých 177 miliónov nebude stačiť ani na, na prevádzku ministerstva Huliaka, hej? Takže to je, to je ďalšia vec. A, samozrejme, nič sa nedeje ani s tým, že ministerstvo, keď už som ho spomenul, cestovného ruchu a športu sedí v najlukratívnejšej administratívnej budove na najlukratívnejšom mieste v centre mesta pri Dunaji a kebyže to bolo že aspoň za teda tej, trhovom nájomnom, ktoré v takej budove nie je malé, ale je to ešte o ďalších 30 % vyššie, lebo korupcia, hej? Toto by mali byť opatrenia, ktoré, ktoré by mala vlastne vláda robiť ako, ako konsolidáciu, hej? Minister - mám ešte pár slov a budem končiť - minister tam spomína, že plánujú obmedzenie nákupu nových vozidiel. To je aké šetrenie - obmedzenie nákupu nových vozidiel? Podľa mňa šetrenie začína, skutočné šetrenie začína vtedy, keď by si tam vláda dala parameter, že štát bude budúci rok prevádzkovať o - teraz kecám - 3-tisíc vozidiel menej, hej? Pretože ich predá, niečo na tom zarobí, pretože ušetrí na tom, že neminú toľko paliva, pretože ich nebude treba servisovať a opravovať a to sa dá potom skontrolovať. To sa dá skontrolovať, že bola nejaká reálna konsolidácia, lebo obmedzenie nákupu nových vozidiel, no tak dobre, koľko? Štát ich chce možno 5-tisíc nakúpiť nových, aha, niekto mi hovorí, že by som mal obmedziť, tak si dám do plánov, že 8-tisíc a o 3-tisíc obmedzím, hej, a nakúpil som 5-tisíc nových. To nie je parameter. Takto sa nešetrí. Dalo by sa rozprávať veľmi dlho, ale chcem, aby sa mohli vyjadriť aj moji kolegovia ku konsolidácii, nechcem ten čas minúť všetko, takže veľmi pekne ďakujem za pozornosť a poslednú vec by som aj povedal, aj poviem, keď tu spravodajcu nevidím, takže navrhujem, aby sa vrátil tento materiál na dopracovanie. Takže prosím, aby si to pán neexistujúci, á, pani spravodajkyňa, ospravedlňujem sa, už vás tu vidím (povedané so smiechom), dobre. Takže prosím, prosím zapísať a teda aby sme pri hlasovaní hlasovali najprv o tom, aby bol tento materiál vrátený naspäť predkladateľovi na dopracovanie. Ďakujem pekne za pozornosť.